Habakuk 3:2, 17-19 God is ons blydskap en vreugde.
Jy is hier: Tuis So aanbid ons Preke Huweliksbevestiging Habakuk 3:2, 17-19 God is ons blydskap en vreugde.
| | Trefslae: 10472
God is ons blydskap en vreugde
Broers en susters, vriende, en natuurlik .... en ....
uit Egipte gelei;
Sy ewige trou beloof;
maar ook Sy ewige teenwoordigheid.
Maar nou was die toekoms vir Habakuk en sy mense donker. Daar was geweldige onreg in die land. Kom ons sê sommer in kort, sonder om daarop uit te brei, dat die mense mekaar op verskillende maniere geweldig te na gekom het. En ook oorlog het op die horison gedreig. Dus: Die hede was lelik, en die toekoms was maar donker.
Hierdie gebed van Habakuk, .... en ...., kon net sowel in vandag se tye gebid word, en word seker ook gebid. Want ons omstandighede vandag is nie baie anders as in die tyd van Habakuk nie. Dus: eintlik 'n bekende gebed. Maar ook 'n gebed wat ek hoop ook julle nog baie saam sal bid.
Hoe sou julle, .... en ...., hierdie gebed van Habakuk in die huwelik bid? Julle sou kon sê: Here, dankie vir alles wat U in die verlede aan ons gedoen en vir ons gegee het. Jesus Christus, die geloof, U alomteenwoordige liefde en vergifnis. Maar ook: pragtige, gelowige ouers, wat 'n pragtige voorbeeld vir ons was. Ontelbare talente, vermoëns en geleenthede. Vriende en ander familie wat ons grootword proses met liefde en belangstelling dopgehou het. Soveel ondersteuning wat ons van soveel ander ontvang het. Maar Here, dankie ook dat U ons vir mekaar gegee het. Dat ons mekaar kan hê om saam die lewenspad van nou af te stap.
'n Gebed soos hierdie, is nie moeilik om te bid nie. Julle sal met my saamstem. Wanneer dit goed gaan, maar veral wanneer dit nie so goed gaan nie. Tragies, miskien bid ons dit net wanneer dit sleg gaan. Nie dat dit verkeerd is om soos Habakuk te bid wanneer ons voel die lewe wil oor ons spoel nie. Wanneer ons voel alles word vir ons te veel nie.
Maar, en dit is die groot maar, wanneer julle bid, hierdie soort gebed bid, moet julle altyd probeer om dit opreg en met die regte gesindheid te bid. Wat bedoel ek hiermee? Wat maak ons as gelowiges heel dikwels wanneer dit sleg gaan? Ons sê: Man, dit is so dat daar op hierdie stadium baie bekommernisse, gemis, hartseer of wat ook al in jou lewe is. Moet egter nie net teen dit vaskyk nie. Probeer ook raaksien al die ander goeie dinge wat jy nog steeds van God ontvang, al is daar ook seer in jou lewe. Tel net jou seëninge, tel hul een vir een (soos die bekende liedjie lui), en gou sal die wolke voor die son verdwyn.
En ook dit is nie verkeerd nie. Maar, dit is nie hoekom ons in God glo nie. Ons glo tog nie in God net omdat ons Hom byderhand wil hê om ons te help waar onsself nie meer raad weet met die lewe nie. God is tog nie net 'n reseppie vir die lewe nie. Julle het tog nie besluit om in die kerk te trou, waar God en sy Woord teenwoordig is, net om seker te maak dat julle Hom op die pad saam vat sodat Hy daar kan wees as julle Hom nodig het nie.
Geloof, is nie 'n reseppie vir die lewe en die huwelik nie. Omdat julle glo, beteken dit nie julle sal gelukkig wees nie. En ons bid tog nie ook net omdat ons glo dat deur die gebed ons krag sal ontvang om die stampe en stote van die lewe te kan hanteer nie. Nee. Dit sou kortsigtig wees.
Wie so leef het nie resepte vir die lewe en 'n gelukkige huwelik nodig nie. Want hulle het God, en daarom niks meer nodig nie. En wie God het, ken God. En wie God ken, ken God se liefde, vergifnis, geduld, genade. En juis omdat hulle dit ken, is hulle in staat om dit te gee aan ander in die lewe, en, in die eerste plek, aan hulle lewensmaats.
.... en ...., streef in die eerste plek daarna om God te ken. Dan het julle nie resepte vir die huwelik nodig nie. Want wie God het, werklik het, het niks meer nodig nie. En wat meer is: hulle kan bid, vir mekaar bid, saam met mekaar bid. Ook in tye van swaarkry. Nie om vreugde uit God se hand te ontvang nie. Maar omdat hulle vreugde het. Omdat God hulle vreugde is.